Lav et referat af nedenstående tekst:

Tekst:
Nordjyllands Politi fik søndag klokken 12.50 en melding om en båd, der muligvis var stjålet, og som var på vej ind i Læsø Havn. Der var tale om en 36 fods motorbåd i millionklassen. Selve anmeldelsen om båden skulle gennem mange led, før sagen endte ved Nordjyllands Politi. Båden var først blevet set i svensk farvand, og her kontaktede en svensk anmelder den svenske kystvagt, som tog fat i det danske forsvar. De sendte sagen videre til rigspolitiet, som overdrog sagen til Nordjyllands Politi. Her hoppede tre politifolk altså hurtigt i en redningsbåd og sejlede til Læsø fra Sæby. Da de ankom til havnen, fik de kontakt til to mænd ombord på den angiveligt stjålne båd – en nordmand på 54 år og en svensker på 40 år. Nordmanden fortalte, at han ejede båden. Han kunne desuden dokumentere det ved hjælp af blandt andet fotos, og dermed var sagen afsluttet. Det fortæller vagtchef ved Nordjyllands Politi, Karsten Højrup Kristensen. - Vi har lavet arbejde i sagen, og det har været formålsløst. Vi gik ud fra, at anmelders oplysninger var korrekte, men det viste sig efterfølgende, at han ikke havde belæg for at sige det. Der er gået nogle ting tabt i kommunikationen med anmelder gennem de mange led, siger vagtchefen. De tre politifolk er nu tilbage fra sejlturen.

Referat:
Tre politifolk fra Nordjyllands Politi sejlede søndag eftermiddag til Læsø efter en anmeldelse om en stjålet båd i millionklassen. Det viste sig dog, at båden ikke var stjålet.